Here is a page extracted from Wikipedia that may contain CSS, HTML, and a lot of unformatted text.

Title: Penya de Sant Miguel
Content: A penya de Sant Miguel, u popularment penya Sen, ye un mallo de 1.126 metros d'altaria situau en o municipio de Nueno.

Fa parti d'o Parque Natural d'a Sierra y as Foces de Guara y chunto con a penya Amán u penya Men (1.121 m) forma o Salto de Roldán, una impresionant foz formada por o río Flumen.

En a suya cima se pueden veyer restas d'as fortificacions medievals con que fuoron protechidas y fortificadas, primero por os musulmans y dimpués por os cristianos que dominoron Uesca.

Leyenda 
Seguntes diz a leyenda en l'anyo 778, o caballero Roldán, protagonista d'a Canción de Roldán, sobrín de Carlos Magno, fuyiba a caballo, de tornada enta Francia, dimpués d'una expedición fallida contra a ciudat musulmana de Saraqusta (actual Zaragoza). Perseguiu por os suyos enemigos, en arribar a la penya Amán, reyaliza un prodichioso brinco enta a penya de Sant Miguel, deixando a os enemigos dezaga; o suyo caballo, manimenos, murió a causa d'o gran esfuerzo. Se diz que as pateyadas deixadas por os cascos de l'animal son encara visibles en l'actualidat.

Vinclos externos
  En Mendikat.net

Montanyas d'as sierras exteriors pirenencas
Montanyas d'a provincia de Uesca
Montanyas de Nueno
Montanyas d'o Parque Natural d'a Sierra y as Foces de Guara
Montanyas d'o Prepireneu aragonés
Montanyas d'a Plana de Uesca
Penyas d'as sierras exteriors pirenencas
Penyas d'o Prepireneu aragonés
Penya de Sant Miguel